ming030890/wiki-yue-high-quality huggingface dataset:
瀕死體驗

瀕死體驗（粵音：pan4 sei2 tai2 jim6；譯自英文：near-death experience，NDE）係一種人瀕臨死亡嗰時經常會有嘅體驗。自從近代醫學興起，有好多醫護人員都發現死過返生嘅病人會報告話自己經歷過一種超常體驗，呢種體驗俾人稱之為 NDE。一段典型嘅 NDE 過程如下：
經歷 NDE 嘅病人因為受咗好重嘅傷（例如嚴重嘅撞車事故），或者有致命性嘅病發作（例如心臟驟停）而接近死亡；
事實係，個病人直頭心跳停咗，而且個腦停止咗活動－醫學上算經已死咗，但多得醫護人員全力搶救，個病人最後救得返；
事後個病人會話自己喺死咗嗰段期間經歷過奇怪嘅經驗，話自己見到自己靈魂離開身體，經過一條盡頭有光嘅隧道，跟住仲見到耶穌等嘅宗教人物或者過咗身嘅親友嘅靈魂；而且有啲病人仲話 NDE 期間見到醫護人員搶救佢哋令佢哋返生，甚至能夠準確噉講返出醫護人員喺嗰段期間做嘅嘢。
世界各地嘅人－無論文化同宗教－都有可能經歷 NDE。NDE 呢個神秘嘅現象吸引咗醫學、心理學同腦神經學等領域嘅科學家嘅興趣。
NDE 引起咗廣泛辯論：一方面，有唔少人視 NDE 為死後生命存在嘅證據；而另一方面，科學界又有嘗試諗可唔可以用一個唔涉及死後生命嘅假說解釋 NDE，例如有好多腦神經學家認為，NDE 源於一個就快死、缺氧嘅腦產生嘅幻覺，不過直至廿一世紀初為止，呢啲純腦神經學性質嘅假說並唔完全受科學證據支撐。所以對於 NDE 點解存在，科學界依然係眾說紛紜。

詞源
類似瀕死體驗嘅體驗喺人類史早期經已存在，但呢種體驗要去到 1890 年代初先至引起學界注意。當時有心理學家研究一啲差啲冇命嘅人嘅體驗－呢啲人可能由高處跌落嚟、差啲浸死、上陣打仗... 等等，但最後大難不死。心理學家發現咗 NDE 呢種神秘現象，而當時法國心理學家兼知識論家維特·易加將呢種體驗命名做
expérience de mort imminente（法文即將死亡嘅體驗噉解），
正式開展咗心理學界對瀕死體驗嘅研究。
Near-death experience 呢隻英文詞係喺 1970 年代固定嘅：喺 1968 年，英國作家絲莉亞·格連出咗本書，紀錄 400 個人對佢哋嘅靈魂出竅經歷嘅描述，令英文圈嘅人對瀕死體驗開始有廣泛嘅討論；喺 1969 年，瑞士出世嘅美國精神醫學專家伊莉莎伯·曲伯羅斯又出咗書，嘗試解釋瀕死體驗嘅現象，引起咗學界嘅迴響。而打後去到 1975 年，美國精神醫學專家利民·穆迪正式用咗
near-death experience
－直譯做粵文係就嚟死體驗噉解。呢隻詞嚟討論瀕死體驗嘅現象，令呢隻詞廣傳，而佢呢個嗌法一路俾人沿用至今。

共通特徵
一個病死咗嘅人
根據 NDE 研究，唔同人經歷嘅 NDE 有好多共同特徵。精神醫學專家布魯斯·格里臣指出，NDE 一般有覺得自己靈魂出竅、見到過咗身嘅親人同宗教人物、以及感覺超越咗個人界限等嘅特徵。個人對呢啲體驗嘅了解可能會隨文化同宗教而有異，但個體驗都仲係好似：例如喺以基督教背景做主流嘅美國，多數人會將「NDE 嗰陣遇到嘅靈體」稱為耶穌或者天使，而印度教嘅信徒就比較傾向將呢啲靈體稱之為死神嘅使者－兩者共通點在於，喺 NDE 期間個人會遇到一啲「靈體」。
NDE 嘅常見特徵有以下呢啲：
意識到自己經已死咗，
覺得自己離開咗世界，不過
感到平安同唔覺得痛，情緒上偏向正面。
靈魂出竅，意識到自己處於身體嘅外面，有陣時仲會見到醫護人員喺度全力搶救佢哋嘅樣。
隧道體驗－覺得自己升緊天，或者通過一條黑暗嘅隧道。
急速噉移向一道光，見到一個光靈或者光存在體，個光靈同經歷 NDE 嘅人溝通－呢個光靈成日俾經歷 NDE 嘅人稱為「上帝」。
感覺到（嚟自光靈）無條件嘅愛同接納。
遇到若干個光靈或者著住白衫嘅靈（成日俾人描述為天使），又有啲 NDE 經歷者會遇到過咗身嘅親友嘅靈魂，而呢啲靈魂講一啲佢哋理應唔知嘅嘢俾佢哋聽。
人生審視－一剎那間重新睇返自己人生經歷過嘅一切。
自己或者身邊嘅光靈決定自己應該返去人世，好多時個人會覺得唔想返去。
最後感覺到自己突然間返咗入去自己嘅身體嗰度。

階段
睇埋：靈魂出竅
根據心理學家肯尼·靈，NDE 可以分做五個階段：
感到平安；
同身體分離；
進入黑暗之中；
見到光；
進入道光之中。
不過有打後嘅研究試過睇咗 154 個 NDE 個案，指出唔係個個都會經歷呢五個階段嘅，例如佢哋樣本入面有 20% 嘅人冇經歷「感到平安」嘅階段，而且有唔少人嘅 NDE 係以「同身體分離」做起始嘅－嗰五個階段嘅先後次序並唔固定。
靈魂同身體分離嘅想像圖

影響
經歷 NDE 仲會令個人性格同世界觀上出現變化。頭先提到嘅肯尼·靈對 NDE 點影響一個人嘅行為有做過研究，佢指出經歷 NDE 嘅人傾向變到：
更加珍惜生命、
自信提高、
變得比較有同情心、
變得冇咁在意物質財富、
變得有使命感、
想要學習、
靈性上提高咗、同
變得更加重視保護環境等等。
不過另一方面，有報告話有少部份嘅 NDE 經歷者會出現社交同行為上嘅問題。

出現率
根據估計，95% 嘅文化群體都有文獻提及 NDE。統計數字顯示：
17% 嘅嚴重病人都有 NDE。
10 到 20% 接近死亡嘅人都試過有 NDE。
自殺似乎唔會影響經歷 NDE 發生嘅機會率。

瀕死研究
睇埋：心臟驟停
瀕死研究係指對 NDE 嘅研究，包含咗醫學、心理學（例如研究經歷 NDE 會點影響一個人嘅行為）以及腦神經學（例如研究 NDE 期間個腦發生緊乜事）等嘅領域。瀕死研究嘅主要方法學係面談同生理數據：研究者會去醫院等嘅地方，搵一啲曾經試過差啲冇命、但最後救得返嘅病人，同呢啲病人進行面談，問呢啲病人喺成個「失去意識」至到「起死回生」之間感受到啲乜；好多時，研究者仲會訪問埋負責照顧呢啲病人嘅醫生同護士，問呢啲醫護人員攞病人喺經歷 NDE 期間嘅腦電圖等嘅生理數據；經過呢啲過程之後，佢哋會得到病人對自己嘅體驗嘅描述，可以攞嚟（例如）用類似聚類分析嘅方法將 NDE 分類，而腦電圖等嘅腦活動數據就可以攞嚟驗證腦神經學家對 NDE 作嘅假說。
廿世紀尾係瀕死研究嘅創始階段。喺 1975 至 2005 年期間，齋係美國經已有 2,500 宗記錄咗嘅 NDE 個案，而美國外嘅西方國家就有 600 宗。跟住瀕死研究仲擴充咗去西方國家以外嘅地區嗰度：好似係喺 1993 年，天津安定醫院院長兼精神醫學專家馮志穎以及天津安定醫院副主任醫師劉建勛一齊喺《大眾醫學》（中國歷史最悠久嘅醫學科普雜誌）出咗篇論文講 NDE，令大中華地區全面展開咗瀕死研究；呢啲對世界唔同文化背景同宗教信仰嘅人做嘅瀕死研究令 NDE 專家發現咗 NDE 具有某啲無論個人文化宗教背景都有嘅特徵，呢點對 NDE 研究嚟講至關重要。
火雞保齡

（英文：turkey bowling）係一項運動，或者話一種遊戲。佢同普通保齡玩法差唔多，但場地同用具都有分別，譬如話攞急凍火雞嚟取代保齡球。因為火雞同感恩節嘅聯繫，有啲地方過節會搞火雞保齡比賽；呢項運動喺北美洲嘅冰上曲棍球小聯盟亦幾受歡迎。火雞保齡據講係美國一位超市店員 Derrick Johnson 發明嘅。佢後嚟仲自封「家禽保齡協會」會長，引入咗一啲新嘅術語。
保齡球行話講嘅「火雞」係指連續三次全中。呢個詞嚟自以前連續打到三次全中可以擸走隻火雞做獎品嘅傳統，同火雞保齡無關。

玩法
火雞保齡嘅規則同十樽保齡相差無幾，都係靠碌啲嘢出去撞冧啲樽嚟攞分。不過火雞保齡用嘅唔係圓嘅保齡球，而係凹凹凸凸嘅急凍火雞，所以玩落個手感同普通碌拎分別都幾大。為咗方便跣隻火雞出去，比賽好多時會喺冰面上面舉行，所以呢項運動喺北美洲嘅冰上曲棍球小聯盟都幾受歡迎。
火雞保齡據講係美國一位超市店員 Derrick Johnson 發明嘅。佢後嚟自封「家禽保齡協會」（英文：Poultry Bowlers Association）嘅會長，1990年嗰陣報稱有成2000個會員咁上下。除咗統一規則之外，佢仲幫啲保齡術語改埋名，譬如犯規線（foul line）就叫「家禽線」（fowl line）。保齡球行話本身都有個詞叫「火雞」指連續三次全中，呢個詞佢就改咗做 gobbler（意指火雞公）。

動物權益
關注動物權益嘅人士，好多都反對喺體育比賽裏面用到動物。堪薩斯大學就有舍堂組織喺搞緊火雞保齡比賽嗰陣，俾人抗議佢哋漠視生命、唔尊重動物遺體。更加有動物拯救隊試過去另一場火雞保齡比賽嘅場地嗰度，解救火雞。面對咁多抗議聲，有啲活動搞手唯有轉用膠火雞。

嘥嘢
火雞不嬲都係感恩節餐枱上嘅重要一環，所以呢項同火雞有關嘅運動亦發展成唔少人過節嘅傳統。不過就有聲音話火雞保齡將嘢食揼落地嘅做法，同感恩節教人要感恩糧食豐收嘅道理背道而馳。更咪話有啲人連食火雞嘅錢都冇，噉樣嘥嘢法畀人嘅訊息實在唔係幾好。於是就有比賽舉辦方選擇重用火雞：用錫紙包實嗮嘅話，用幾年都仲用得。
小東營清眞寺

呢間清眞寺喺明朝嘅成化四年（1468年）起好。嗰時嘅回民官兵嚟咗廣州嗰度睺住個屯田，佢爲咗方便搞宗教行為，就喺小東營嗰度起咗間清眞寺。跟住喺清朝嘅嘉慶廿年（1817年）同埋同治五年（1866年）嗰陣重新裝修過。

宗教特色
呢間清眞寺喺起好咗之後一直都有經堂教育響度，佢先後成立咗「廣州回教青年會」同「回教同益會」等民間組織。
王䓪鳴

王䓪鳴女爵士，DBE，CBE，OBE，JP（Dame Rosanna Wong Yick-ming，1952年8月15號—）係香港社會工作者同建制派（親中陣營）政治人物，係香港青年協會任期最耐嘅總幹事（1980年至2017年），亦係香港賽馬會史上第三位女大董（2018年至2022年）。福建泉州市安溪人，佢老豆喺新加坡華僑

政途
佢响九七回歸之前，曾經喺1985年到1991年擔任立法局非官守委任議員，1988年到1991年任行政局非官守議員，之後曾經一度退出政壇，但隨即喺1992年重返行政局，並且喺1993年開始做埋香港房屋委員會主席。佢响行政局嗰段時間，深得末代港督彭定康信任，1995年重接替鄧蓮如女男爵，做咗行政局召集人（即係首席非官守議員），隨後喺1997年獲英國政府頒授DBE勳銜，成為繼鄧蓮如女男爵後，歷嚟第二位唐人女爵士。

選舉經歷
喺2021年9月，佢成為香港特别行政區選舉委員會社會福利界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
王亞南

王亞南，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
王少華

王少華，香港親中派政治人物。

政治立場
佢係香港親中派成員，2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
王惠貞

王惠貞，GBS，SBS，JP，廣東潮陽人，香港傳統親中陣營政治人、生意人（王新興有限公司董事總經理），九社聯會長，九龍城區議會前任議員、第11至14屆港區全國政協委員（2010年到而家），香港賽駒「健康快駒」嘅合夥馬主。

政治立場
佢嘅政治立場係親中派。2014年有份贊助慶祝中國65週年嘅官方國慶晚會。

選舉經歷
喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
王敏剛

王敏剛，BBS，JP（英文：Peter Wong Man Kong，1949年1月9號—2019年3月11號），係香港已故企業家，祖籍廣東東莞石排橫山上寶潭村，船王王華生嘅大仔，香港青聯第二屆主席。

生平
佢小學三年級之後轉讀喇沙小學，讀喇沙小學期間同香港企業家李宗德係同學。小學畢業後升讀喇沙書院。讀至預科時到美國升學，喺柏克萊加州大學完成機械工程／船舶設計學士學位。後嚟擔任第八屆、第九屆、第十屆、第十一屆、第十二屆、第十三屆香港特別行政區全國人民代表大會代表，剛毅集團主席、文化產業開發有限公司董事長、絲路酒店董事長、絲路旅遊管理董事長及西北拓展董事長。1997年至1999年時任臨時市政局委任議員。2003年，王敏剛獲得銅紫荊星章。
王敏剛主張香港政府應為香港特別行政區基本法第二十三條立法。王敏剛畀中國內地傳媒形容為自內地改革開放後，首批去內地投資嘅港商，曾經響應中華人民共和國政府號召，參與「開發大西北」。

被申請破產
2016年1月14號，王敏剛畀一間海外註冊公司入稟香港高等法院申請破產。

突然去世
2019年3月2號，王敏剛隨全國人民代表大會香港特別行政區代表團離港去到北京出席第十三屆二次全國人民代表大會，當晚身體唔舒服去北京醫院求醫，4號屋企人陪佢返香港就醫，返香港後王敏剛曾接受傳媒訪問，解釋因肝膽問題唔舒服。至11號俟晚6點喺瑪麗醫院死，終年70歲。喺3月12號舉行嘅十三屆全國人大二次會議第三次全體會議上，主持會議嘅大會主席團常務主席、執行主席艾力更·依明巴海喺會議開始前以大會嘅名義對王敏剛嘅逝世表示哀悼。香港行政長官林鄭月娥發表聲明，對王敏剛辭世深切哀悼，代表香港政府向佢嘅家人致以深切慰問。

生前政治立場
佢係香港親中派一員，支持保留功能組別。2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
喺2014年，佢有份贊助慶祝中國65週年嘅官方國慶晚會。
佢曾經喺2015年1月去信立法會就行政長官普選辦法發表意見，支持北京未經諮詢或香港人同意，強行訂立，大幅度限制候選人資格嘅831決定，又建議限制唔可以多過3個候選人。

選舉及提名經歷
喺2016年，佢有份提名林鄭月娥參與2017年香港行政長官選舉。
王桂壎

王桂壎，SBS，BBS，香港建制派（專業親中派）政治人、醫療衞生界人士，同時亦係一位律師，香港律師會前任會長（2009至2011年）。

政治立場
佢係香港親中派成員，支持保留功能組別。2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

選舉經歷
佢曾經參選第5屆香港立法會選舉嘅法律界功能界別，但攞到1970票，輸畀郭榮鏗；喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
資訊轟炸

自閉症譜系障礙相關討論不時會講到資訊轟炸呢個概念。事實表明，身處自閉症譜系嘅人士往往會對某一兩個課題有極濃厚興趣，對呢啲嘢有強烈感受，仲會走去勁吸收相關資訊。同時佢哋好多時都唔多明點樣同人社交，理解唔到其他人未必咁有興緻聽佢個特別興趣嘅嘢，於是佢哋就成日會出現一種行為，同人社交嗰陣大談自己有興趣嗰樣嘢，提供極大量嘅資訊。例如有位自閉症人士對視像遊戲有特別興趣，一同人傾偈就勁喺度講視像遊戲嘅相關知識，完全無視對方係咪有興趣聽。資訊轟炸嘅行為會阻礙正常社交，搞到自閉症人士同人相處有困難。
因此，資訊轟炸可以理解為自閉症譜系障礙嘅一種表達形式，而 DSM-5-TR 亦有講到，話自閉症譜系障礙其中一個特徵係
社交溝通上有困難，唔能夠正常噉問候人以及分享資訊。
資訊轟炸亦同過度活躍症有關。有過度活躍症嘅人有時都會出現資訊轟炸嘅行為。

字詞歷史
資訊轟炸呢隻字詞嘅英文版，最早出現於一九七八年。其後自閉症相關嘅討論採用呢隻字詞嚟指自閉症人士常見嘅某種行為。
到咗廿一世紀初，英文嘅創意寫作圈亦有攞 infodump 一詞嚟用，尤其係講到科幻作品當中，角色大講故事提到嘅虛構科技，期間提供大量資訊，冇咗呢啲資訊讀者可能就理解唔到故事嘅某啲情節內容。而作者做世界創建嗰時，亦有可能資訊轟炸啲讀者。
祝慶台

祝慶台，香港建制陣營（傳統親中派）政治人，民建聯沙田支部主席、新社聯常務理事、沙田區滅罪會委員、烏溪沙關愛隊隊長。

政治立場
佢支持北京未經諮詢或香港人同意，強行訂立嘅《港版國安法》，並且經烏溪沙關愛隊幫手進行推廣。

選舉經歷
喺2021年9月，佢成為香港特别行政區選舉委員會基層社團委員。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，佢違規掛宣傳品有被追討移除費。
甘乃威

甘乃威，MH（KAM Nai Wai，1960年11月1號—），花名「阿甘」、「甘仔」、「豆皮甘」，廣東新會人，曾經擔任中西區區議會議員（上環選區）、第四屆香港立法會議員，城市理工學院社會工作文憑畢業生。

雷曼迷債事件
嚮雷曼兄弟迷你債券案，佢曾經幫香港事主向銀行爭取回水。

涉嫌性騷擾
2009年10月，蘋果日報話甘乃威涉嫌性騷擾前女助理，而譚香文認單嘢佢都知，係甘生求愛不遂，炒個職員。甘乃威否認性騷擾個助理。

香港民主派區議員辭職潮
2021年7月頭，佢正式劈炮，結束27年嘅區議員生涯。
田北辰

田北辰，BBS，JP（Michael Tien，1950年8月26號—），田元灝家族成員，田北俊細佬，人稱「田二少」、「阿田」、「九鐵田」，香港政治人，實政圓桌召集人，前新民黨常務副主席、公民力量榮譽主席，港區全國人大代表，香港立法會議員，前荃灣區議會愉景選區區議員，縱橫二千集團（經營G2000時裝舖）老闆兼創辦人同主席，亦係九廣鐵路公司管理局末代主席。

政治立場
佢係香港親中派成員，支持保留功能組別。
田北辰喺2006年做九廣鐵路公司管理局主席嗰時，九鐵發生兵變事件，佢得到曾蔭權撐腰。
2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。
2010年11月19號，田北辰因為大家樂工資爭議同埋最低工資等事件中偏向工人利益，同黨內立法會功能組別議員出現嚴重分歧，宣布退出自由黨。

選舉經歷
2008年，佢夥拍何顯明（時任電訊盈科助理副總裁）代表自由黨出戰第4屆香港立法會選舉嘅九龍西選區地區直選，但只係攞到13,011票，結果飲恨直選。
2011年，佢同葉劉淑儀、史泰祖等人一齊創立新民黨，並喺第4屆香港區議會選舉，出戰荃灣區議會愉景選區，結果佢以2,256票當選，成功打敗盤踞愉景選區12年嘅民主黨王銳德。
喺2015年香港區議會選舉，佢攞到3,674票，成功當選。
2017年，田北辰同黨主席葉劉淑儀議員出現嚴重分歧，宣布退出新民黨，並另起爐灶，成立實政圓桌。
2019年第6屆香港區議會選舉，田北辰繼續喺愉景選區尋求冧莊，但親中派漠視民意堅持修訂逃犯條例，選情大受影響，田北辰輸咗畀泛民主派嘅劉卓裕；兩年後第7屆香港立法會選舉，田北辰喺新界西北選區尋求連任，結果佢成功冧莊。
樓梯

樓梯係畀人爬高嘅固定設施，通常係起入建築物度，而露天嘅梯級好多時會叫石級。 喺澳門地區通常叫做「梯級」（粵拼：tai1 kap1）。
方大同

方大同（粵拼：fong1 daai6 tung4；英文：Khalil Fong，1983年7月14號—2025年2月21號）係美籍香港唱作男歌手同埋音樂製作人。佢阿爸係美籍華人，而阿媽係香港人梁茹嵐。方大同喺夏威夷出世，佢喺上海同廣州成長，1997年定居喺香港。
方大同喺2005年發行佢第１張個人專輯《Soulboy（中文：Soulboy）》出道。佢喺2008年攞到叱咤樂壇流行榜頒獎典禮嘅「叱咤樂壇男歌手（中文：叱咤樂壇男歌手）」，係嗰個頒獎禮成立以嚟最後生同埋出道年資最淺嘅男歌手金獎得主，亦都係21世紀出道就攞到金獎嘅男歌手。佢喺台灣金曲獎上面曾經攞到６次最佳國語男歌手獎嘅提名，仲喺2017年憑住佢嘅專輯《JTW 西遊記（中文：西遊記 (方大同專輯)）》而攞獎。方大同喺2021年憑住佢首歌《麵麵》攞到第32屆金曲獎嘅最佳單曲製作人獎。

派台歌成績
（*）表示仍在榜上
（^）代表由於TVB同包括佢所屬嘅華納唱片嘅四大唱片公司嘅版稅紛爭而冇派上TVB
（**）根據中文歌曲龍虎榜2011年12月31號嘅錄播，《Rosy》原本係中文歌曲龍虎榜排第20，後來就被中文歌曲龍虎榜當局換走，2011年12月31號新榜單第20位被換做陳奕迅嘅《神奇化妝師》。
粗體表示TVB同華納唱片版稅紛爭時期嘅三台冠軍歌
盧文端

盧文端，GBM，GBS，SBS，BBS，JP（1948年12月12號—），係香港商界親中陣營人士，前任中國人民政治協商會議全國委員會香港地區委員、全國工商聯前任副主席、中華全國歸國華僑聯合會副主席、民主建港協進聯盟監委會主席，佢係政商界福建幫三大元老之一（另外兩位係施子清、楊孫西）。

生平
2008年，盧文端當選第十一屆全國政協委員，喺政協制度下代表特邀香港人士，分入第五十三組。並擔任外事委員會副主任。

政治立場同爭議
佢係香港親中派嘅支持者。喺2014年，佢有份贊助慶祝中國65週年嘅官方國慶晚會。
盧文端一直以非常保守嘅親北京立場見稱，對美國亦持負面態度，就連標榜愛國，關心中國民主進程嘅支聯會，盧文端亦指控佢哋違反國安法，成員唔可以參政。但佢嘅言論亦曾經引起一啲爭議。
2014年1月，佢曾經就行政長官同立法會嘅產生辦法去信立法會發表意見，反對民主派提出嘅三軌提名制度。之後社會因應想爭取更加民主平等嘅提名機制，有啲人醞釀佔領中環運動，佢亦有出嚟反對。

被指違法恐嚇民主黨
内文：第7屆香港立法會選舉民主黨初選
喺2021年3月，北京未經香港人同意或者事先諮詢，就大幅度削減立法會直選議席數目同比例，同時設立唔畀上訴嘅單方面政治審查制度。好多民主派都傾向唔參選，但係一啲聲音就認為例如民主黨嘅溫和民主派可以被接受。對於民主黨參唔參選，盧文端曾經多次發表言論威嚇民主黨，例如，佢喺8月23號，就喺《明報》觀點版撰文，話民主黨唔參選就係「死路一條」，等同對抗「新選舉制度」，而去到9月6號，佢又再度發功，話民主黨如果阻止成員參選「等同挑戰及破壞選舉制度，或觸犯國安法第29條」，即「勾結外國或者境外勢力危害國家安全罪」。
呢個說法亦引起咗一啲親泛民主派人士批評，例如學者梁啟智就公開質疑，呢種迫人參選嘅做法，違反香港法例第554章第8條。

選舉經歷
2017年，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。

野雞大學博士學位爭議
佢報稱攞到美國嘅林肯大學嘅博士學位，但有線新聞喺2019年報道，林肯大學其實係一間野雞大學，未獲美國當局認可，比錢就有得攞佢哋唔同嘅頭銜。

馬主生涯
佢同細佬盧文烟喺1990年代加入香港賽馬會做馬主，名下賽駒包括石獅寶、榮輝之星、榮勝之星（盧文烟名下）、金沙寶、榮譽之星、榮威之星、福建王子、福建王者、福建精神、超速、超班（盧文端同埋盧金榮兩仔爺名下）。

家庭同親戚關係
盧溫勝係佢堂叔。
盧瑞安

盧瑞安，香港親中派政治人物，第十三屆港區全國人大代表。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
賴榮春

賴榮春，香港親中派政治人物，香港鮮花盆栽批發商會主席。

政治參與同經歷
佢係香港親中派嘅支持者，支持所謂「愛國者治港」，亦曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
羅苡之

羅苡之（Tisha Law，1983年3月8號—）係香港女模特兒同舞台劇演員，香港甘草演員羅樂林嘅女，2012年10月4號同香港TVB演員陳俊安結婚，於2022年5月19號宣布離婚。
蔡建四

蔡建四係香港親中派政治人物。

政治立場
佢係香港親中派成員，曾經公開叫人喺大幅度削減直選議席同埋排除民主派參選嘅2023年香港區議會選舉投票。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
蘇清洞

蘇清洞，香港親中派人物。

政治立場
佢係香港親中派成員，曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。
硬枝黃蟬

硬枝黃蟬（粵拼：ngaang6 zi1 wong4 sim4；學名：Allamanda schottii）；第個名係夾竹桃葉黃蟬（gaap3 zuk1 tou4 jip6 wong4 sim4）或細花黃蟬（sai3 faa1 wong4 sim4）或叢立黃蟬（cung4 laap6 wong4 sim4）或黃蘭蟬（wong4 laan4 sim4）；佢係夾竹桃科黃蟬屬嘅常綠灌木。原產地喺巴西，而家喺大部分嘅熱帶地區嗰度都見到佢。

名
呢樖嘢嘅花樣同色都同就快出蟬仔嘅蛹噉，加上佢啲樹枝又比較硬，所以「硬枝黃蟬」嘅名就係噉嚟。

形態
呢樖嘢嘅高度一般有1——2m到，佢啲葉係3——5嚿輪生，橢圓形或倒披針噉嘅圓角長方形；莖嗰度重有樹汁響度；而花基大到好似個漏斗噉，花色係黃色。佢開完花就結果，出嗰啲果係波形，重生埋刺添。樹枝色係灰白色。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢雖然話可以入藥，有殺蟲同消腫嘅功效，但凈係可以外用，唔食得㗎。

毒性
成樖嘢都有毒。尤其係乳汁嗰度，一唔小心食咗佢嘅話，可能會有流產、嘔、肚疴、發燒、反胃、嘴唇紅腫、心跳加速、循環系統障礙等，甚至重影響埋心臟、循環同呼吸系統都有。

硬枝黃蟬同軟枝黃蟬嘅區分
由於硬枝黃蟬同軟枝黃蟬呢兩樣都好容易俾人搞亂，因為佢嘅名都好似吓。雖然話噉，但係佢兩個之間嘅關係都差咗好遠，呢兩樣睇佢嘅花就分到邊個係李逵喇。

有關嘅書
《嘉道理農場暨植物園植物保育叢書第三號 嘉道理農場暨植物園植物導賞圖冊》，雷頌宇、邵靄賢、周錦超、馮劍勇 著，2005年，第23頁，ISBN 962-8869-23-X。
《香港有毒植物》，何孟恆 著，香港市政局，1982年，第59頁。
《香港野花 第一冊》，魏遠娥、洪烈招、陳淑瓊、陳愛強 著，香港漁農自然護理署，2007年，第112-113頁，ISBN 978-988-211-344-2。
祖拉比什維利

祖拉比什維利，全名薩洛梅·祖拉比什維利 (格魯吉亞文：სალომე ზურაბიშვილი、法文：Salomé Zourabichvili，1952年3月18號—) 係一位格魯吉亞嘅政治人，依家做緊格魯吉亞第5任總統。佢係最後一位以普選選出嚟嘅總統，因為2024年將會第一次用選舉人團嘅制度。

生平
祖拉比什維利喺1952年喺法國巴黎出世，嚟自一個格魯吉亞人政治難民嘅屋企。由1970年代開始，佢代表法國做過外交嘅職位，到2003年亦成為咗法國駐格魯吉亞嘅大使。
到2004年，喺法國同格魯吉亞嘅總統同意之下，祖拉比什維利交換做咗格魯吉亞駐法國嘅大使，同時亦都攞埋格魯吉亞嘅國籍。
到2008年俄格戰爭之後，佢有份同俄羅斯傾和約，成功令俄軍由格魯吉亞嘅部分地區撤退。佢亦曾經喺聯合國安理會做過伊朗核問題嘅關注組成員。
佢曾經喺2006年因為同總統薩卡什維利有瓜葛，所以自己創咗格魯吉亞之道（英文：The Way of Georgia）黨，不過到2011年做咗獨立人士，一路到依家。
佢喺2016年當選做格魯吉亞國會嘅議員，不過到2018年因為選總統嘅關係所以辭職，最終當選做埋國家總統。
做咗總統之後，佢曾經同當時做緊執政黨嘅格魯吉亞夢想黨好夾，不過喺2020年開始分得越嚟越開。到2023–2024年格魯吉亞示威期間，就喺外國代理人嘅問題上面，完全反哂面。
佢曾經喺2023年有過彈劾嘅動議，話佢違反咗憲法，不過最終唔成功。
陳學鋒

陳學鋒（Chan Hok-fung，1976年—），係香港民建聯黨員、第七屆香港立法會議員（香港島西選區），前任中西區區議會議員（2008-2019年）。

選舉經歷
喺2015年香港區議會選舉，佢攞到1,859票，成功當選。
喺2019年香港區議會選舉期間，佢出選堅摩選區，但係因為親中派漠視民意反對，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
張嘉恩

張嘉恩（英文：Iris Cheung），香港民建聯黨員，有「蕭嘉怡接班人」之稱。
喺2019年香港區議會選舉期間，佢出選西環選區挑戰伍凱欣，但係因為親中派漠視民意反對，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。張嘉恩以1547票落選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，張嘉恩曾經以民建聯名義參選地區委員會界別（中西區），攞到113票，成功當選。
莫淦森

莫淦森係香港親中派政治人物。
佢喺香港中七畢業後到英國升讀大學，主修分析化學，2013年畢業返香港，先喺一間私營實驗室工作，約一年後轉至醫管局擔任二級行政助理，主要負責病人投訴同醫院認證嘅工作，之後喺東華三院任職高級助理醫務經理，負責管理轄下嘅中醫中心同埋牙科診所。
佢另外亦擁有健康信息科技理學碩士學位。

政治立場
佢係香港親中派成員。2017年10月，佢喺無人邀請下主動填表加入民建聯。
佢曾經參與2019年香港區議會選舉，但係因為親中派漠視民意堅持如期受訂逃犯條例選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。佢最終落敗。
2024年8月，佢透過「青年委員自薦計劃」加入中醫中藥發展委員會。
楊學明

楊學明（英文：Yeung Hoi Wing，1976年—），係香港傳統親中派民建聯黨員，前中西區區議會水街選區議員。

政治生涯
2015年區議會選舉，民主黨黃堅成宣布退休。由黃堅成嘅徒弟伍凱欣參選，迎戰民建聯嘅楊學明。最終，四年前輸畀黃堅成嘅佢得票1,878票，以259票之差擊敗民主黨嘅伍凱欣（1,619票）當選。
不過去到2019年香港區議會選舉，親中陣營因為漠視民意反對，力撐逃犯條例修訂草案而選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。好多選民都出嚟票投泛民主派，楊學明就輸咗比畀維多利亞社區協會嘅何致宏，連任失敗。
曾經參與喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉。

武漢肺炎疫情期間侮辱被隔離人士
武肺疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而另一名民建聯成員劉天正（盧懿杏徒弟），亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。
盧懿杏

盧懿杏，MH（Lo Yee Hang），又名盧懿行，係香港執業律師，民主建港協進聯盟中央委員會委員同中西區支部副主席，前任中西區區議會西營盤選區議員，2011年嗰時35歲。盧懿杏嘅議員辦事處喺西營盤德輔道西均益大廈二期，而律師事務所就喺中環德輔道中永吉街安泰大廈。

政治觀點同活動
佢係香港親中派嘅成員。喺2017年，佢曾經簽署反對港獨嘅聯署。
佢曾經喺2024年3月參與聯署聲明，歡迎立法會全票通過國家安全條例。

選舉經歷
喺2015年香港區議會選舉，佢攞到1,790票，成功當選。
2019年嘅第6屆香港區議會選舉，盧懿杏唔再喺西營盤選區尋求冧莊，交棒畀徒弟劉天正，但當年香港正值反送中運動，親中派漠視民意堅持支持修訂逃犯條例引起公眾不滿，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。劉天正落選，輸畀泛民主派黃永志，未能成功接棒。
喺2021年9月選舉委員會界別分組一般選舉，佢係律師會前會長劉漢銓牽頭嘅15人名單成員，之後佢當選成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
楊開永

楊開永（英語：Yeung Hoi-wing），香港民建聯黨員，中西區區議會議員（2016-2019年）。
喺2015年香港區議會選舉，佢攞到2,491票，成功當選中西區區議會觀龍選區議員。
响2019年香港區議會選舉，佢力爭冧莊，但因為親中派漠視民意，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。佢最後輸畀梁晃維，連任失敗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，楊開永曾經以民建聯名義參選地區委員會界別（中西區），攞到117票，成功當選。
張國鈞

張國鈞，SBS，JP（Horace Cheung Kwok Kwan，1974年6月30號—）係香港律師、政治人物同官，學歷得法學碩士，做過香港立法會議員（2016至2022年）、民主建港協進聯盟副主席、青年民建聯主席（2004年成立至2009年）、中西區區議會議員（2012年至2019年）。
張國鈞結咗婚，有兩個女。
2008年奧運會聖火接力，張國鈞做火炬手，走青馬大橋一段接力跑。
2009年6月9號，佢喺香港電台節目《左右紅藍綠》入面話「北極係一個人少企鵝多嘅地方」，令觀眾費解，從此有「北極企鵝」、「企鵝鈞」嘅謔稱。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,011票，成功當選。
2016年，佢夥拍鍾樹根等五名黨友參選第6屆香港立法會選舉嘅香港島選區嘅地區直選，並以「和睦一心．為香港」作為競選口號，結果排頭位嘅佢順利當選。
喺2016年，佢有份提名林鄭月娥參與2017年香港行政長官選舉。
喺2019年香港區議會選舉期間，佢出選西環選區，但係因為親中派漠視民意反對，堅持如期修訂逃犯條例，選情大受影響，佢喺民建聯中西區報名嘅造勢活動入面被一啲路過市民贈慶，大罵佢同其他民建聯參選中西區嘅人係躝癱。
2021年12月19號，佢喺2021年香港立法會選舉選舉委員會界別選舉（中文：2021年香港立法會選舉選舉委員會界別選舉）以1,342票排名第2贏得議席，得票僅次於梁美芬，由2022年1月1號上任。
之後佢喺李家超無提政綱嘅情況下，有份提名李家超參與2022年香港行政長官選舉。
佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲律政司副司長，7月1號就職。當時佢話已向民建聯辭任黨副主席一職，隔多幾日退埋黨。
1040陽光工程

1040陽光工程，又叫1040工程、純資本運作、自願連鎖經營業、民間互助理財、虛擬經濟、商務商會運作、亮點經濟、經濟邪教、民間資本重新分配等等，其實就係中國內地一個金字塔式推銷騙局。呢個騙局1998年起源自廣東佛山同廣西來賓，去到2007年就開始蔓延到廣西北海市，之後仲擴展到全國超過20個省，包括廣東、山西、廣西、四川、貴陽、武漢、南昌、雲南、重慶等地。
笨豬跳

笨豬跳個名來自英文Bungee音譯，兼攞埋「笨豬」兩個字嘅意思。

發展史
公元500年前後，喺南太平洋溫納圖嘅奔臘部落有位土著女仔為咗避開老公成日虐待佢，就爬上好高嘅可可樹，再用有彈性嘅蔓藤綁住腳掙，重大聲話要佢老公喺樹上跳落嚟。而老公信咗佢上樹之後都跳埋落去，結果蔓藤救咗老婆，而老公直接死咗。之後「將蔓藤綁住腳掙，從高處跳落嚟」嘅運動變成溫納圖嘅習俗。
後嚟呢種習俗傳到英國，當成皇宮貴族嘅表演。1954年，有兩位地理學家到賓特哥斯特島搞科學考察嗰陣發現咗當地居民嘅古怪習俗後，將笨豬跳傳到美國。1970年，地理學家又嚟多次頻迪哥斯特島再試多次佢當地嘅習俗而傳到全球各地。1979年4月1號，英國牛津大學冒險會成員從當地245英尺高嘅克里夫頓橋用條彈性繩索一嘢跳咗落去而拉開現代笨豬跳運動嘅序幕。
雖然笨豬跳最先喺溫納圖出現，但真正發展得最犀利嘅係紐西蘭。1986年，紐西蘭佬阿蘭·莊·哈奇特從奧克蘭嘅上海濱大橋做咗世界第一跳，加上喺1988年同基斯·奧林成立咗地球第一間商業化嘅笨豬跳協會，從而運動全球化。1997年，中國內地同非洲正式開始有笨豬跳嘅極限運動。

原理
做緊笨豬跳時，人由於自身受到嘅重力而跌落。玩家跳落去嗰時，蹦極繩會拉長而吸收跌落去嘅能量，扯長咗嘅笨豬跳繩又會出向上嘅彈力而將人扯上去。玩家喺上上落落嘅過程，會遇到好大刺激。最後因能量好快消失嗮，玩家嘅擺動都會停埋。

安全措施
笨豬跳係一個好危險嘅運動，所以要注意好以下嘅安全措施先至可以跳。
有心、腦病史嘅人唔可以參加笨豬跳。
深度近視嘅人唔可以玩硬式笨豬跳。因為跳落嗰陣頭向下，加上以9.8m/s²嘅加速度跌落，好易因腦出血而造成甩咗視網膜。
玩笨豬跳之前應該做好準備運動，防止扭傷或扯傷。
跳之前睇下係咪做好嗮安全措施兼冚唪唥嘅設備都可以安全用得，如果睇到綁住嘅嘢好舊或自己睇落去有乜唔妥噉或條繩磨損得好犀利嘅話，唔好跳。
着裝要簡潔兼啱着，唔好着易飛走或易走光嘅衫褲，因為自己走咗光都唔知。
跳出後要注意控制身体，唔好俾彈索摻到條頸或胳肋底。
若果采用綁腳式跳法，腳同髀一定要冇骨折史。
大多數嘅笨豬跳位都有針對唔同體重而整咗好多嘥士嘅繩索。用之前一定要問下教練，如果覺得都唔滿意就冇跳。
做笨豬跳之前，一定要確保天氣比較好。因為風力太大會影響你跳落嘅位而發生危險；如果當地落緊雨或最近成日落雨（尤其係行雷或橫風橫雨天氣），繩會因潮濕而造成事故。
飲過酒之後唔好玩笨豬跳。因為酒精會造成判斷力損害同唔注意安全措施。
笨豬跳位一定要有一條安全繩同備用繩。
五個小孩的大叔

《五個小孩的大叔》（英文：5 Kids And A Bloke，粵文意思：五個細路嘅大叔），係香港電視廣播有限公司製作嘅真人騷節目，全節目共四集，喺2016年10月2號到23號逢禮拜日晚20:00-20:30喺翡翠台播，並喺myTV提供節目重溫。
節目主持係洪永城同電影《五個小孩的校長》入面五個細主角：何涴瀠、傅舜盈、王詩雅、李詠珊、陳麗兒，洪永城憑住呢個真人騷節目，贏得「大叔」嘅花名。
管胡金愛

管胡金愛，香港親中派政治人物兼保險界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
簡松年

簡松年，SBS，BBS，JP（Tony Kan Chung Nin，1950年—）係簡松年律師行創辦人。現任全國政協委員。曾任沙田區區議員、區域市政局議員等職。1997年至1999年擔任臨時區域市政局副主席。
2011年，簡松年放棄連任沙田區議員，由佢嘅議員助理黃宇翰接棒。2018年1月，當選第十三届全國政協委員。

政治立場
佢係香港親中派一員，支持北京未經諮詢或香港人同意，強行訂立嘅《港版國安法》，甚至參與喺親中派嘅全版廣告宣傳，又支持大幅度削減直選議席同埋限制非建制派人士參選嘅所謂嘅完善選舉制度。

參選記錄
喺2021年9月，佢成為香港特别行政區選舉委員會委員(港區全國政協委員)。

提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
新光戲院

新光戲院（英文：Sunbeam Theatre），全名新光戲院大劇場，係香港一間大戲劇院兼電影戲院，1972年開張，喺北角英皇道423號僑輝大廈地下。好多大戲都喺新光戲院演出，所以被叫做「香港粵劇殿堂」。於2025年3月3號結業。
紀文鳳

紀文鳳，香港親中派政治人，商界人物，曾入職香港廉政公署及擔任大學校務委員。
李居明

李居明（英文：Li Kui Ming，原名李康華，1955年2月8號—）係香港風水師、佛教徒兼大戲編劇，而首席徒弟係陳志全。
哈爾濱

哈爾濱（粵拼：haa1 ji5 ban1；滿文：ᡥᠠᡵᠪᡳᠨ ，，穆麟德：Harbin；俄文： Харби́н (幫手·有關)，拉丁轉寫：Kharbin；普通話拼音： Hārbīn (幫手·有關)，威式拼音：Ha-erh-pin）[未記出處或冇根據]，係中國東北一城市，喺黑龍江省。中華人民共和國編制下，係黑龍江省會，行政上係副省級城市，叫哈爾濱市。哈爾濱位處喺東北平原嘅北面，黑龍江省嘅南邊，面積有53,068平方公里，響副省級以上嘅城市排第二，僅次於重慶市。哈爾濱亦係中國東北政治、經濟、文化、科技同埋交通嘅中心，亦係中國乃至東北亞嘅大城市，2022年GDP 5,490.1 億人民幣，據《2015年中國城市綜合競爭力排名》哈爾濱排第28位。哈爾濱住落嘅主要民族有漢族、朝鮮族、滿族、回族、蒙古族、錫伯族、達斡爾族。
「哈爾濱」呢個名係從滿蒙語言度音譯來，不過係咩意思有好多種講法，比較通行嘅講法係滿洲話「曬漁網嘅場地」。
哈爾濱嘅氣候係中溫帶嘅大陸性季風氣候，冬天非常之長又好凍，連夏天都好涼爽，所以佢重有冰城、夏日勝地嘅稱號，係滑雪、旅遊，同埋避暑嘅好地方。入冬時舉辦冰燈展會，吸引好多遊客參觀。
哈爾濱市係中國第一批優秀旅遊城市，又係中國歷史文化名城；佢嘅城市建築風格好特別，城入面有好多歐洲式嘅建築物，所以又有東方莫斯科、東方小巴黎嘅稱號，同時哈爾濱又有遞個讚法叫天鵝頸上嘅明珠，係因為流過市區嘅松花江嘅形狀似天鵝頸。

名
「哈爾濱」呢個名可以肯定係源自滿蒙語言，但具體意思好多種講法，滿文入面有「曬網場」、「人名」、「羊膊骨」嘅講法；蒙文嘅意思係「平地」；女真文有「音變自阿勒錦（榮譽噉解）」、「天鵝」；又有通古斯語言「官碼頭」嘅講法。
漢代
漢武帝劉徹時期
哈爾濱雖是扶餘國土，但朝廷十分重視哈爾濱，因為當時的哈爾濱是一座重鎮，漢武帝十分喜歡這個地方，曾在晚年的時候(公元前89年)，遊覽哈爾濱，漢武帝對哈爾濱讚不絕口。
漢光武帝劉秀時期
漢光武帝劉秀登

東漢末年以後
哈爾濱地處滿洲偏北嘅地方，一直以來係遊牧民族嘅領地。漢晉兩代係扶餘國土，隋代係靺鞨領地，唐代係渤海國鄚頡府轄地。
遼國時歸東京道，不過當地實際有效統治嘅係完顏氏。1114年，女真領袖完顏阿骨打起兵反遼，喺寧江州、出河店兩個戰役大敗十萬遼軍，喺1115年稱帝金國，喺今日哈爾濱阿城定都叫會寧府（又叫金上京），哈爾濱市區就係上京嘅週邊。
元代時屬遼陽行省開元路，係成吉思汗三弟斡斤的家族領地，明朝屬奴兒干都司，清代先歸寧古塔將軍，1756年喺阿城設阿拉楚喀副都統，當時以松花江爲界，以南歸阿拉楚喀副都統，隸屬吉林將軍，置賓州廳、雙城廳；以北歸呼蘭副都統，隸屬黑龍江將軍。
後來清朝搞京旗移墾、開禁放荒，有許多滿漢百姓移民到哈爾濱地方，不過淨係發展咗農業，建城前哈爾濱有十條村、三萬人。

建城同俄化
1940年聖尼古拉斯大教堂，世界上最大嘅木構東正教堂，文革時毀咗。
近代，沙俄向遠東擴張，除咗奪得中國外滿洲嘅領土之外，亦都將東北納入佢勢力範圍。1896年6月3號，沙俄因為參與三國干涉還遼，要中國畀啲着數佢，逼中國簽咗《中俄密約》，取得咗中東鐵路嘅修築權。沙俄特別考察隊揀啱咗阿什河匯入松花江嘅三角地帶（今哈爾濱市區），1898年6月9號將鐵路工程局設喺呢處，立即辦公，哈爾濱建城。當年哈爾濱屬吉林省，沙俄改佢名做松花江市。不過到1903年鐵路通車之後恢復叫哈爾濱。
鐵路通車之後，哈爾濱作為交通要衝急劇發展，有好多俄人遷居哈爾濱，可以講哈爾濱係俄人起嘅，就好似上海係十里洋場噉，至今佢個城市依然好俄化，比如老城區嘅俄國建築、發達嘅俄餐廳、以及有俄羅斯人喺道活動。所以當時中國政府想加強控制，1905年10月31號設哈爾關道（後改名濱江關道），遞年5月11號喺濱江城（今日道外區）正式設署。
1907年1月14號，哈爾濱定爲中俄交易地，而吉林將軍、黑龍江將軍準奏設濱江廳，想強化對哈爾濱嘅管理。不過當年11月23號中東鐵路管理局頒佈《哈爾濱自治公議會章程》，劃埠頭區、新街市（卽南崗區）七千幾平方公里做哈爾濱市區，歸公議會管轄，實質上就係反抗中國政府嘅強化管理。直到1926年成立哈爾濱特別市之前，哈爾濱嘅實際統治歸俄羅斯人嘅公議會。
喺日俄戰爭失敗之後，俄國影響力減弱，結果有33個國家16萬僑民移民哈爾濱，哈爾濱由俄人城市變成國際都會，係中國最早國際化嘅地方。當時有16個外國領館，過千銀行企業，同時亦都有中國資本。哈爾濱變成東北亞嘅金融、經濟、交通中心之一，以及係世界有名都會。

民國
1913年濱江廳改為濱江縣，1914年改爲濱江道。
1918年，俄國內戰，之後俄國又有共產黨運動，於是好多沙俄將軍、貴族、地主、資本家、難民被迫流亡國外，其中哈爾濱同上海係白俄、俄系猶太人聚居嘅中國城市，哈爾濱一度係俄國之外最大嘅俄人聚居城市，佢哋喺哈爾濱起咗幾十間俄文學校，重開辦俄文報刊，同時哈爾濱嘅東正教堂都好興，令哈爾濱更似西方城市。
1921年設東省特別區市政管理局，1926年設特別市，將管轄權收歸中國。其中埠頭區、新街市係特別市範圍，馬家溝、老哈爾濱（家下嘅香坊區）、新安埠、八區、顧鄉、正陽河屬東省特別區市政管理局。

滿洲國
滿洲事變後，1933年7月1號將原先特別市範圍擴大到東省特別區市政管理局、吉林省濱江縣、黑龍江省松浦市，直屬偽滿洲國政府。
1937年改為濱江省省會。

二戰之後
1945年8月18號蘇聯軍控制咗哈爾濱，後來轉交民國政府，設特別市直屬國府。
1946年4月28號中共控制哈爾濱，11月18號特別市歸中共政權，1949年3月取消特別市，改爲松江省省會；1953年7月8號又成為直轄市，1954年松江、黑龍江兩省合併，哈爾濱又放返畀省做黑龍江省會至今。

哈爾濱直轄市（1953年到1954年）
1953年11月23號，新陽一分為二，併入道裏、顧鄉。（12區）

政區
南崗區嘅花園街
哈爾濱轄18個縣級政區，其中有9個區、2個縣級市、7個縣。
市轄區
道裏區
南崗區
平房區
香坊區
道外區
松北區
呼蘭區
阿城區
雙城區
縣級市
尚志市
五常市
縣
方正縣
賓縣
依蘭縣
巴彥縣
通河縣
木蘭縣
延壽縣
羅光萍

羅光萍，香港親中派人物。
佢曾經參與公開聯署支持北京未經諮詢或香港人同意，強行訂立嘅《港版國安法》。
羅康瑞

羅康瑞（Vincent Lo或Lo Hong Sui），GBM，GBS，JP（1948年4月18號—），人稱「上海姑爺」，廣東揭陽普寧人，係香港房地產生意人、瑞安集團董事長、瑞安房地產主席、瑞安建業主席。

屋企
羅康瑞係羅鷹石四仔，羅鷹石就係鷹君集團嘅創辦人。
羅康瑞喺2008年11月27號同霍震霆前妻朱玲玲晌新加坡六星級酒店「四季酒店」結婚。

事業
1971年，佢借老頭十萬港銀，創瑞安集團，做營造，地產，建築材料生意。1984年，佢進軍上海，同上海共青團一齊搞酒店。1989年，天安門六四大屠殺之後，酒店少好多租客，團還唔到營造費。羅康瑞幫個團搞掂條數。當時個共青團書記韓正，就係家下上海市長。韓正同當時市長徐匡迪傾，將中國共產黨第一次會議個禮堂，周圍嘅地，交畀羅康瑞發展。呢度地方，就係今日上海新天地。呢個成2萬平方米，有成17000萬，有餐廳、酒吧、舖頭嘅發展計劃，就成為上海娛樂集中地。
因為佢喺上海大量投資，就畀人封為上海姑爺。
1995年，羅康瑞響重慶開水泥廠，自始瑞安集團就做咗中國三大水泥公司之一。
唔單止上海，佢重有計劃發展武漢、大連、佛山、杭州同重慶。
2005年福布斯富豪排行榜名列507位，估計財產達13億美金。過一年，2006年排562位，估計財產達14億美金。
羅德泉

羅德泉，前香港裁判官、國安法指定法官。因為多次負責審理香港政府對民主派人士嘅政治檢控案件，當中一啲決定被指不恰當、越權同偏袒政府，甚至令政府唔洗展示證據都可以告人，俾一啲公眾批評。

鄒幸彤支聯會案越權同偏袒香港警察
香港警察國安處喺2021年指控支聯會屬「外國代理人」，引用未經諮詢或香港人同意之下訂立嘅《國安法》要求支聯會提交喺香港嘅資產、收入來源同開支等資料，但遭到支聯會多名常委拒絕，之後警方拘捕咗佢哋。去到2022年6月29號，前支聯會副主席鄒幸彤要求控方披露支聯會屬於乜嘢外國組織嘅「代理人」並提出有關證據，否則無從抗辯。但羅德泉就拒絕申請，令控方唔使展示證據都可以繼續檢控，又話辯方要點反駁係辯方嘅事。
另外，鄒幸彤曾經申請解除呢單案嘅報道限制，亦被羅德泉拒絕鄒遂入稟高等法院。鄒幸彤之後申請司法覆核，國安法指定法官李運騰之後頒書面判詞指羅德泉嘅決定越權，涉及好多問題都無考慮，並下令廢除有關決定。
大眾書局

大眾控股有限公司（英文：Popular Holdings，SGX：P29），亦叫大眾集團，牌子名叫大眾書局，係新加坡一間零售書店同出版商，佢喺馬來西亞、印尼同中國大陸有分鋪，同時喺加拿大有分公司。公司喺1924年成立，當時叫做正興公司（Cheng Hing Company）。香港旗下嘅16間書局喺2020年3月19號全線結業。
知薰E

《知薰E》係香港商業電台叱咤903嘅電台節目，由朱薰主持，2021年9月20號正式首播，播出時間係逢禮拜一到五下晝2點到3點。節目內容主要講下唔同年紀上面，唔同方面嘅知識。
胡定旭

胡定旭，GBS，JP，香港專業界親中陣營政治人，亦係一名會計師，曾經做過醫管局主席、香港總商會主席。

政治立場同公共事務參與
佢係香港親中派一員。
2004年，就平等機會委員會終止聘用余仲賢為行動科總監一事，政府曾經成立獨立委員會調查，委任咗佢做委員會成員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
胡漢清

胡漢清，SBS，SC，JP（英文：Alan Hoo，1951年10月5號—）係香港資深大律師，自由黨員，中國人民政治協商會議第十三屆全國委員會委員，基本法研究中心主任，基本法推廣督導委員會委員。2004年7月獲頒銀紫荊星章。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
胡經昌

胡經昌，BBS，JP（英文：Henry Wu King Cheong，1951年8月23號—）係香港黃金生意人同親中派政治人物，籍貫廣東順德，前「香港金王」胡漢輝亞仔，香港金銀業貿易場永遠名譽會長，中國人民政治協商會議全國委員會香港地區委員，做過香港立法會金融服務界功能界別議員。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
自動總結

自動總結（粵拼：zi6 dung6 zung2 git3）係自然語言處理（NLP）上成日提到嘅一種技術。如果話一個電腦程式曉做自動總結，意思即係話呢個程式能夠：
攞一段文字或者講嘢嘅聲做 input；
畀一段新嘅字（文字或者講嘢嘅聲）做 output，而呢段新嘅字
短過原本 input 嗰段字，而且
講到嗮 input 段字最重要嗰啲資訊；
廣義化嘅話，自動總結仲可以包埋識得同圖像或者影片做總結嘅程式。廿世紀嘅研究表明，自動總結呢樣工作一啲都唔簡單－人類總結一段字嗰陣，會用到對段字嘅語義嘅理解，而到咗 2022 年代初，「理解文字嘅語義」對電腦嚟講依然係一樣困難嘅工作。
到咗廿一世紀，自動總結嘅諗頭喺資訊科技上愈嚟愈受重視：隨住互聯網同社交媒體嘅發展，人類產生嘅文字數據愈嚟愈多，數據科學等領域嘅應用工作者開始發覺，佢哋成日都要面對「手上啲數據多得滯，難以處理嗮佢哋」噉嘅情況；呢啲工作者往往希望可以有效噉做自動總結，達致「將大拃數據入面最精要嗰啲抽取出嚟」嘅效果。因為噉，唔少 AI 工作者都致力研究自動總結，想開發出更新更有效嘅自動總結演算法:p. 1。
自動總結可以用抽取法同抽象法兩大種方針做。

抽取法
睇埋：語義距離
抽取法重點在於由段資訊入面抽取最重要嗰啲部份。喺文字自動總結當中，抽取法即係將段字裏面最「重要」嗰啲抽出嚟，攞去做 output－啲 output 會係 input 嘅子集，而個程式由頭到尾都唔會更改段字嘅內容。最基本上，抽取法可以用以下噉嘅演算法嚟想像：
開份文件嚟睇；
Foreach 句子，
以某啲基準對句句子評分；
將得分最高（或者最低）嗰 k 句句子畀出嚟做 output；
「點樣評價一句句子有幾重要」係一條幾有爭議性嘅問題。語義距離係一種比較簡單嘅做法：兩句句子之間嘅語義距離係指兩句嘢喺意思爭幾遠；原則上，如果一句句子同段字入面第啲句子之間語義距離遠，就表示佢表達到啲其餘句子表達唔到嘅意思，就理應表示佢愈值得抽出嚟做總結嘅一部份。除咗語義距離之外，仲可以睇吓機會率（一隻字重要，就表示佢大機會出現喺啲句子入面）同 tf-idf（一般認為係種比較有效噉反映到「隻字幾重要」嘅做法）等嘅概念:p. 2-3。

抽象法
睇埋：語義學同自然語言理解
抽象法重點在於產生對段字嘅抽象理解。抽象法會將段字嘅語義表示成抽象化嘅符號，然後透過操作呢啲符號決定要畀咩 output，途中會改變段字嘅內容。最基本噉講，呢種做法係：
開份文件嚟睇；
睇勻文件段字；
建立一個內部模型，描述份文件有啲乜語義；
攞住個模型產生一段總結。
到咗 2020 年代為止，抽取法明顯容易啲，所以常見過抽象法。

程式評估
内文：ROUGE (評估準則)
要評估一段自動總結演算法「有幾好」，可以有好多做法：其中一種最常用嘅做法係所謂嘅 ROUGE（全名 Recall-Oriented Understudy for Gisting Evaluation）；ROUGE 嘅基本諗頭係，人工智能最想做嘅嘢就係教電腦模仿人噉嘅智能，所以如果話一段 AI 演算法掂，即係等同話佢展現到同人類專家一樣噉嘅表現；噉講即係話，研究者會去
搵一拃由受過訓嘅人類，叫佢哋人手同拃文件做總結；
用自己設計嘅自動總結演算法同同一拃文件做總結；
比較人類專家做嘅總結同段演算法做嘅總結；
兩者愈相似，就愈表示段演算法掂。
大船渡

大船渡係日本岩手縣一個市，人口4萬。

歷史
2025年2月26日，日本岩手縣大船渡市出現咗當地50年以來最嚴重嘅山火事件，造成最少1人死亡，84棟建築物受損，火場面積直至2025年3月4日依然未受到控制，擴展到2,600公頃，出現大規模嘅停電問題。
Mall Plus

Mall Plus係一個位於香港灣仔軒尼詩道388號地下至二樓嘅商場（位於軒尼詩道和天樂里交界），屬於萬興行旗下物業。呢個位喺1990年代之前係「廣東大酒樓」，2000年代曾經係Neway卡拉OK天樂里分店，2013年左右結業後，業主改裝成商場，短租畀人搞下市集活動，直到2024年中獲長租，變成用智能家居設備做主題嘅「萬眾智能城」。呢個位地處灣仔及銅鑼灣最繁華地段之一，連接香港四通八達的交通網絡；除咗商場樓下有多條來往港九新嘅巴士線，行去銅鑼灣港鐵站只需6分鐘，行去灣仔港鐵站都只係10分鐘。
2022年7月，佢哋曾經以唔可以「分租」為由，臨時取消山道文化所舉辦嘅香港人書展場地租用，結果被一啲人批評。山道文化負責人楊子俊亦指，Mall Plus一早知道佢哋嘅場地點用，法律上亦唔算分租，質疑係有政治考慮，對決定感到失望。